Zápisnica
zo zasadnutia  dňa  19. januára 2015

Prítomní:

Ing.  Peter Hrapko, predseda komisie 
Mgr. Igor Adamec, člen komisie
Ing.arch. Lucia Štasselová, členka komisie
Ing. Anna Reinerová, členka komisie
Mgr. Martin Pener, člen komisie

Hostia:
Ing.D. Pekár, starosta
Mgr. Zuzana Maturkaničová, prednostka
Mgr. Henrieta Valková, vedúca OSV

Program
1. Otvorenie
2. Voľba zástupcu predsedu komisie
3. Návrh plánu rokovaní na rok 2015
4. Informácia o pripravovaných aktivitách OSV na rok 2015
5. Príprava plánu návštev sociálnych zariadení v MČ  Bratislava -Ružinov
6. Rôzne

Predseda  komisie privítal  prítomných  hostí a členov komisie a zahájil ustanovujúce rokovanie.
Následne  sa  ujal  slova  starosta  mestskej  časti  p. D. Pekár,  ktorý navrhol komisií  možnosť určenia počtu členov – neposlancov, ktorí majú záujem o prácu v komisií. 
Členovia  komisie  navrhli  za  členov  2 neposlancov  a po následnom hlasovaní o hlasovacom práve neposlanca zaujali stanovisko.

Hlasovanie o hlasovacom práve neposlanca, člena komisie: 
Prítomní: 5
Za:     2 prítomní
Proti:  3 prítomní
Členovia  komisie- neposlanci nemajú hlasovacie právo.

K bodu č. 2
Voľba zástupcu predsedu komisie
Členovia komisie podali návrh na podpredsedu komisie p. A. Reinerovu a  následne prebehlo hlasovanie.
Prítomní: 5
Za:          5 
Za podpredsedu komisie sociálnych služieb bola zvolená p. Anna Reinerová.

K bodu č. 3
Návrh plánu rokovaní na rok 2015
Komisia na svojom prvom zasadnutí navrhla a odsúhlasila nasledovný plán rokovaní na rok 2015. 
10.február 
24.marec
14.apríl
12.máj
16. jún  -   (14.7. a 18.8.  dátumy rokovaní komisia upresní)
16. september ( rokovanie komisie v stredu)
20.október 
10.november
08.december
Zasadnutia sa uskutočnia v utorok so začiatkom rokovania 15. hod. Miesto a prípadné zmeny  v rokovaní budú včas oznámené. Zodpovedná tajomníčka komisie.

K bodu č. 4
Informácia o pripravovaných aktivitách OSV na rok 2015
Vedúca odboru sociálnych veci p. H. Valková informovala členov komisie o náplni práce celého odboru v rámci pôsobnosti obce. 
Súčasťou náplne práce odboru je:
1.	Finančná podpora občanov – jednorazové príspevky podľa platného VZN 40/2014. Opakuje sa skúsenosť, že stúpa počet každoročne opakujúcich sa chronických žiadateľov bez ich záujmu o zmenu soc. situácie, ktorí zneužívajú systém v MČ Ružinov( nezdržujú sa v MČ – len administratívne majú TP, hlásia sa vedome ako osoby bez domova a žiadajú o finančnú výpomoc) . Možná zmena : miesto peňazí poskytovať gastrolistky, aby nedošlo k zneužívaniu jednorazového príspevku na nákup alkoholu a cigariet.
2.	Žiadosti o odkázanosti na soc. službu ako aj riešenie krízových intervencií. Stúpa počet občanov bez ďalšej rodiny, ktorí po prepustení z nemocnice nie sú schopní sa sami o seba postarať. Z dôvodu preplnených kapacít sa zmenšujú možnosti pre ich umiestnenie v zariadeniach soc. služieb. Zariadenie opatrovateľskej služby, ktorého zriaďovateľom je v súčasnosti iba HLM BA vie žiadateľom poskytnúť umiestnenie na dobu určitú 24-hod.starostlivosť. Stúpa dopyt po opatrovateľskej službe. Poslanci boli informovaní o poskytovaní finančného príspevku z MPSVAR na financovanie soc. služby  v našich zariadeniach. Stúpa počet psychicky chorých občanov - neseniorov v invalidite, ktorí po úmrtí rodičov/opatrovníkov sa nedokážu o seba postarať- ťažká a veľmi špecifická komunikácia pri riešení ich situácie.
3.	Sociálna aktivizácia a komunitné aktivity : koncerty, zájazdy na mesačnej báze, vítanie novorodencov, jubilanti, Deň seniorov a podobne. 
4.	Poslanci boli informovaní o spôsobe výberu účastníkov na zájazdy - v 3 kategóriách : nikdy nebol, bol v predchádzajúcom roku, alebo bol v roku konania zájazdu.
5.	Zvyšovanie informovanosti občanov o možnostiach soc. služieb v MČ ako aj možnosti riešenia soc. situácie ako takej. Založená telefonická linka soc. pomoci + info. v Klube D/ sociálne okienko a poskytovanie informácií na všetkých  akciách organizovaných pre seniorov.

K bodu č. 5
Príprava plánu návštev sociálnych zariadení v MČ  Bratislava –Ružinov
Na 10. februára 2015 je naplánovaná  návšteva zariadenia sociálnych služieb- DD Pažítková 2, so začiatkom rokovania o 16. hod. Na ďalšom zasadnutí komisie budú určené termíny návštevy sociálnych zariadení.

K bodu č. 6
Rôzne
V bode rôzne predseda komisie p. P. Hrapko podal návrh o niektorých zmenách v rokovacom poriadku. Členovia  komisie  na najbližšom zasadnutí  sa vrátia k schvaľovaniu  rokovacieho poriadku. Zároveň po spracovaní návrhu všetkých členov komisie budú určené prioritné ciele plánu práce na rok 2015. 
Najbližšie zasadnutie komisie sa uskutoční 10.2.2015 so začiatkom o 16.hod v DD Pažítková 2.
Rokovací poriadok komisie bol odsúhlasený per rollam.

Predseda komisie: P. Hrapko  v.r
Zapísala: Pokorná H. v.r.